Մամեր (անձնանուն)

Մամեր, հայկական իգական անուն։ Առաջացել է հայերեն մամ՝ «տատ» բառի հոգնակի ձևից (այս անունը տվել են նորածին աղջկան՝ որպես հիշատակ երկու տատերի)։ Մեկ անգամ հիշատակվել է 13-րդ, մեկ անգամ՝ 15-րդ դարերում և 2 անգամ էլ՝ անթվական։

Գործածություններ 
 Մամիր, կին Մխիթարի, ով 1283 թվականին Պռոշ իշխանի հրամանով կառուցեց Մարտիրոս գյուղը՝ Վայոց ձորում։
 Մամեր, կին Ախիի և մայր Արղվան Արծկեցու, ով Հովհաննես գրչին 1482 թվականին գրել տվեց մի Ավետարան։
 Մամեր, կին Իգնատիոսի։ Երկուսով կալվածք են նվիրել Հոռոմոսի վանքին (թվականն անհայտ)։

Ծանոթագրություններ 

Հայկական իգական անձնանուններ